เรื่องร้องเรียน: สุดซอยซอย18/17 บ้านหลังขวามือ เลี้ยงสุนัขไว้นอกบ้าน 5 ตัว ส่งเสียงเห่าทั้งวันทั้งคืน ตอนช่วงต้นปีแจ้งทางเขตเข้ามาตักเตือนไปแล้ว 1 รอบ เจ้าของสุนัขนำเข้าไปบ้านและเสียงเบาลงประมาณ 1 สัปดาห์ หลังจากนั้นก็เลี้ยงแบบปล่อยไว้นอกบ้านเหมือนเดิม กลางดึกก็เห่าตลอดเกือบทุกวันเวลามีคนผ่านไปมา คืนนี้มาเห่าตอนตี 2 จนตื่น รบกวนมากๆเลยครับ
การดำเนินการของเจ้าหน้าที่: วันที่ 13 ก.พ. 2566 เวลา 14.30 น. เจ้าหน้าที่ได้เข้าตรวจสอบอาคารที่ถูกร้องเรียน ไม่พบผู้พักอาศัยภายในบ้าน ขณะตรวจสอบพบว่าภายในบ้านมีการเลี้ยงสุนัขตามที่ได้รับแจ้งจริง เจ้าหน้าที่จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้ดูแลไม่ให้สุนัขส่งเสียงดังรบกวนผู้อื่น ห้ามปล่อยสุนัขออกนอกบ้านโดยไม่มีผู้ดูแล และให้กำจัดมูลสุนัขในที่สาธารณะ ตามข้อบัญญัติกรุงเทพมหานคร เรื่อง การควบคุมการเลี้ยงหรือปล่อยสุนัข พ.ศ. 2548 โดยห้ามเลี้ยงหรือปล่อยสุนัขในที่หรือทางสาธารณะ ทั้งนี้หากเจ้าของสุนัขไม่ปฏิบัติตามจะมีโทษปรับไม่เกิน 25,000 บาท ซึ่งผู้ถูกร้องเรียนได้โทรเข้ามาที่สำนักงานเขตทุ่งครุ เพื่อชี้แจงข้อร้องเรียน และแจ้งว่าตนอยู่ระหว่างหาวัสดุมาปรับปรุงรั้วบริเวณหน้าบ้านให้มิดชิด เพื่อป้องกันไม่ให้สุนัขหลุดออกไปนอกบ้าน
ความเห็นของผู้แจ้ง: เจ้าหน้าที่รับเรื่องและดำเนินการได้รวดเร็วมากครับ สะดวกรวดเร็วเข้าถึงได้ง่าย ขอบคุณมากๆครับ
พื้นที่: แขวงทุ่งครุ เขตทุ่งครุ กรุงเทพมหานคร